Document ID: /roh_data/filtered/fineweb-2-filterrobots_roh.jsonl.gz/25411

La presidenta brasiliana Dilma Rousseff perda adina dapli sustegn en la coaliziun da regenza: La partida da progress conservativa ha annunzià che ses ministers bandunian il cabinet. Avant duas emnas aveva gia la partida da center PMDB fatg quest pass.
Renfatscha: finanziaziun illegala da cumbat electoral
Uss sto l’emprim la chombra dals deputads decider davart la relaschada d’uffizi, pli tard alura il senat. Per relaschar la presidenta dovra quai ina maioritad da duas terzas en il senat.
A Rousseff vegn renfatschà d’avair finanzià illegalmain ses cumbat electoral dal 2014 cun donaziuns dal concern d’ieli statal «Petrobras» e d’avair preschentà in meglier budget che quai ch'el saja stà en vardad.
RR novitads 06:00